Il-Foresta Maġika tinsab fuq gżira vulkanika mdawra bl-oċean vjola. Is-sema safrani u x-xemx ħamranija tarmi riħa ta' fjuri kull jum tas-sena. Il-qamar blu, idallam il-lejl misterjuż u jbeżża' lil dawk li jippruvaw jirfsu lilna l-ħlejjaq. Jiena, siġra twila nara l-veduta tal-gżira kollha u nkun naf x'qegħdin jagħmlu sħabi matul il-ġurnata kollha u nsegwi l-periklu kollu li jista' jkun hawn madwari. Apparti s-siġar ta' kull tip u għamla hawn bosta annimali b'talenti differenti. Il-mezzi tat-trasport huma utli ħafna biex wieħed jaqsam il-foresta jew iġorr xi annimal ferut. Il-pelikan iġorrilna l-ilma fil-munqar kbir li għandu. Il-faqqiegħ nużawh bħala roti flimkien maz-zkuk ta' siġar li m'għadhomx attivi sabiex dawn jeħduna minn post għal ieħor. Matul il-ġurnata mhux dejjem inkunu waħedna għax speċi li għandhom żewġ saqajn jiġu jaraw din il-foresta maġika, jieħdu r-ritratti mas-siġar ikkuluriti, iduqu l-frott biex jirqaqu, jixorbu mill-weraq biex ma jitkemxux, jiddendlu mas-siġar biex jitwalu u jieħdu gost jidħlu jtiru fejn il-fjuri biex isiru jfuħu. Matul il-lejl aħna nagħmlu l-istorbju u matul il-ġurnata norqdu sakemm ikun hawn speċi differenti minna jżuruna. Jien u sħabi dejjem inqumu niżfnu u nagħmlu xalata flimkien mal-annimali. Jien inħobb niżfen u nitkellem mal-ors oranġjo. Bejnietna niffansjah xi ftit għax idaħħakni wisq, speċjalment meta ngħarraxlu żaqqu bil-weraq tiegħi. Nieħdu gost meta l-iljunfant u l-ħanżir jiġu u jieħdu sehem fl-orkestra tal-annimali. Ix-xadina għandha leħinha veru sabiħ u jirnexxilha ssemma lil kulħadd. Jekk int annimal jew speċi ta' kulur stramb postok huwa li tingħaqad magħna speċjalment fl-iljieli ta' divertiment li jkollna. L-ambjent tagħna huwa wieħed rilassanti u l-ħin ma jgħaġġel xejn.
Il-Foresta Maġika – Mack Attard 7B